31/03/2015 | Administración LocalMunicipal
Ribeira
Expediente de expropiación dos bens e dereitos necesarios para a execución da obra “Proxecto de recuperación integral do río Artes e do seu entorno no Concello de Riveira”

Expediente de expropiación dos bens e dereitos necesarios para a execución da obra “Proxecto de recuperación integral do río Artes e do seu entorno no Concello de Riveira”. Notificación por edictos O alcade do Concello de Riveira, na data 19/03/2015, ditou o Decreto que de seguido se transcribe no expediente de expropiación dos bens e dereitos necesarios para a execución da obra “Proxecto de recuperación integral do río Artes e do seu entorno no Concello de Riveira”. O que se publica en cumprimento do disposto no artigo 59.5.º da Lei 30/1992, do 26 de novembro, co obxecto de que esta publicación sirva como notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar. DECRETO: COMUNICACIÓN E NOTIFICACIÓN DA CONSIGNACIÓN DO DEPÓSITO PREVIO Á OCUPACIÓN E DETERMINACIÓN DO XUSTO PREZO POR MUTUO ACORDO NO EXPEDIENTE DE EXPROPIACIÓN DOS BENS E DEREITOS NECESARIOS PARA A EXECUCIÓN DA OBRA “PROXECTO DE RECUPERACIÓN INTEGRAL DO RÍO ARTES E DO SEU ENTORNO NO CONCELLO DE RIVEIRA”. Con motivo do procedemento expropiatorio iniciado para a execución da obra arriba indicada e como continuación do levantamento do Acta previa de ocupación e de pago de depósitos previos levado a cabo en relación coas fincas que se indican no ANEXO, afectadas polo devandito procedemento expropiatorio, en cumprimento do artigo 58 do Regulamento da Lei de Expropiación Forzosa, aprobado polo Decreto do 26 de abril de 1957, cómpre comunicar aos interesados a consignación ou pago dos referidos depósitos previos. Á súa vez, procede comezar coa fase de determinación do xusto prezo, intentando a súa determinación por mutuo acordo, si elo é posible. Todo isto de conformidade co disposto nos artidos 24 e seguintes la Lei de Expropiación Forzosa e 25 e seguintes do seu Regulamento. En consecuencia, esta Alcaldía RESOLVE: Primeiro. –Que se comunique aos propietarios que se relacionan no ANEXO que o día 12/12/2014 o Concello de Riveira, ante a non comparecencia dos propietarios, procedeu á consignación na Caixa Xeral de Depósitos do Ministerio de Facenda, dos importes referidos no ANEXO correspondente ao depósito previo á ocupación e, no seu caso, dos prexuízos pola rápida ocupación. Estas consignacións, xunto co levantamento da precitada acta, habilita ao Concello de Riveira para a ocupación das fincas relacionadas. Para proceder ao levantamento das cantidades depositadas, e sempre que non exista conflito de titularidade ou concorrese outra causa que impedise facer efectivo o pago, deberá dirixir una instancia ao Concello de Riveira (con domicilio na Praza do Concello, n.º 1, 15960, Riveira). Salvo que non se tivese presentado con anterioridade, xunto coa instancia deberá achegarse a seguinte documentación: – Certificación orixinal de código de conta cliente emitida por unha entidade financeira onde se indique o número de conta e os titulares dunha conta bancaria onde se desexe recibir o ingreso. – Copia compulsada do Documento Nacional de Identidade de todos os titulares. – Copia compulsada das escrituras que lle acrediten como titular (escritura de compraventa, partición, permuta, doazón, etc), indicando a finca de que se trata. – Copia compulsada do recibo xustificativo do pago do imposto sobre bens inmobles. Si a titularidade proviñese dunha herdanza e non houbese partición, deberán achegarse ademais, copia compulsada da seguinte documentación: – Certificado de defunción do causante. – Certificado de últimas vontades. – Testamento ou, na súa falta, declaración de herdeiros. Segundo. –Que se notifique aos propietarios que se relacionan no ANEXO, para que no prazo de 15 días propoñan o prezo en que estimen ou valoren a súa finca que ha de ser obxecto de expropiación para intentar o mutuo acordo previsto no artigo 24 da Lei de Expropiación Forzosa; sen que elo implique liberdade estimativa, polo que a valoración dos terreos, determinarase pola aplicación dos criterios legais para a valoración do solo de que se trate, segundo a súa cualificación e clasificación urbanística. Terceiro. –Que de formularse proposta sexa informada polos técnicos municipais, que deberá sustentar os criterios de valoración previstos legalmente para o tipo ou clase de solo de que se trate. Cuarto. –Que se proceda á notificación individual deste Decreto a cada un dos propietarios afectados relacionados no ANEXO, así como ao Ministerio Fiscal, de conformidade co artigo 5 da Lei de Expropiación Forzosa, facéndolle saber que contra o mesmo non procede recurso algún por tratarse dun mero acto de trámite, sen prexuízo de que os interesados poidan interpoñer aquel que consideren mais oportuno. Riveira, 19 de marzo de 2015. O alcalde Manuel Ruiz Rivas ANEXO